Publication: Magyar Közlöny
Issue: MK-1999-106 (Year: 1999, Number: 106)
Era: 1990-2004
Section: alapul [4/1999. (III. 31.) AB határozat, ABK 1999. március,
Paragraph Index: 613

alapul [4/1999. (III. 31.) AB határozat, ABK 1999. március, 59., 61.]. Jelen esetben az állam büntető hatalmának gyakorlásával szorosan összefüggő kérdés szolgál a jogi szabályozási igény alapjául. A büntetőjogi legalitás egyik alapelemének, a visszaható hatályú büntető jogalkotás tilalmának érvényesülését biztosító — az Alkotmány 57. §-ának (4) bekezdéséből közvetlenül levezethető — büntetőeljárási szabályok hiánya 1999/106. szám olyan alkotmányellenes helyzetet teremt, amely egyben a bűncselekményt elkövető alkotmányos alapjogának közvetlen sérelmével jár. Az Alkotmánybíróság álláspontja szerint a kábítószerélvező, de nem kábítószerfüggő elkövetők esetében a büntethetőségnek a Btk. 1999. március 1-je előtt hatályos 282/A. §-án alapuló, feltételhez kötött, ám a feltétel teljesítése esetén bekövetkező megszűnése eljárási alapjainak kiiktatását nem ellensúlyozza az, hogy a büntetőügyekben eljáró hatóságoknak — mérlegelés alapján — módjukba n áll, hogy eltekintsenek a büntetés kiszabásától és megrovást (Btk. 71. §), vagy a bíróságok próbára bocsátást (Btk. 72. §) alkalmazzanak, továbbá, hogy az ügyésznek a Be.-ben biztosított lehetősége van annak mérlegelésére, hogy vádat emel, avagy azt meghatározott időre elhalasztja (Be. 147/A. §). A szigorúbb büntetőjogi szabály visszaható hatályának megítélése szempontjából a büntethetőségnek a hatóság mérlegelésén alapuló büntetőjogi, illetve büntetőeljárási jogi intézkedést követő megszűnése semmilyen összehasonlítható összefüggésbe nem hozható a büntethetőség megszűnésének azon esetével, amikor az a büntetőeljárás alá vont személy döntésétől függően, a törvényi feltétel teljesülésekor a hatóságok mérlegelése nélkül következik be és a büntetőeljárás kötelező megszüntetéséhez vezet az első fokú ítéletig terjedő eljárás bármely szakaszában. Erre tekintettel az Alkotmánybíróság megállapította a mulasztásban megnyilvánuló alkotmányellenességet, és a törvényalkotót átmeneti eljárási szabály megalkotására hívta fel. Az Alkotmánybíróság álláspontja szerint e rendelkezés megalkotására viszonylag rövid határidő adható csupán, mert a törvényalkotás késedelme azzal a veszéllyel jár, hogy az Alkotmányban biztosított alapjog sérelmének elkerülésére és utólagos orvoslására már nem lesz lehetőség. Az Alkotmánybíróság a határozat közzétételét az ügy jelentőségére tekintettel rendelte el. Dr. Németh János s. k., az Alkotmánybíróság elnöke Dr. Bagi István s. k., Dr. Bihari Mihály s. k., alkotmánybíró alkotmánybíró Dr. Czúcz Ottó s. k., Dr. Erdei Árpád s. k., alkotmánybíró előadó alkotmánybíró Dr. Harmathy Attila s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kukorelli István s. k., alkotmánybíró alkotmánybíró Dr. Strausz János s. k., Dr. Tersztyánszkyné alkotmánybíró dr. Vasadi Éva s. k., alkotmánybíró Alkotmánybírósági ügyszám: 195/E/1999/7. Az Alkotmánybíróság 36/1999. (XI. 26.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában meghozta a következő határozatot: Az Alkotmánybíróság az anyakönyvekről, a házasságkötési eljárásról és a névviselésről szóló 2/1982. (VIII. 14.) MT TH rendelkezés 30. § (1), valamint 31. § (1) és (2) bekezdések alkotmányellenességének megállapítására vonatkozó indítványt elutasítja. Jelen határozatát az Alkotmánybíróság a ben közzéteszi. INDOKOLÁS I. Az indítványozó szerint a 2/1982. (VIII. 14.) MT TH rendelkezés (a továbbiakban: Rendelkezés) 30. § (1), valamint 31. § (1) és (2) bekezdése az Alkotmány következő rendelkezéseit sérti: az emberi méltósághoz való jogot [54. § (1) bekezdés], részvétel a közügyek vitelében, a közhivatal viselésének jogát [70. § (4) bekezdés], az emberi, illetve állampolgári jogok biztosítását (különös tekintettel a születési vagy egyéb helyzet szerinti különbségtétel tilalmára) [70/A. § (1) bekezdés], a munkához való jogot, a munka és a foglalkozás szabad megválasztásának jogát [70/B. § (1) bekezdés]. Az indítványozó álláspontja szerint a Rendelkezés azoknak a Magyar Köztársaság határain kívül született, de a Magyar Köztársaság területére bevándorolt és magyar állampolgárságot szerzett polgároknak a jogait érinti hátrányosan, akiknek a magyarországi születési anyakönyvi kivonatában (és ennek alapján személyi igazolványában, illetőleg valamennyi hatóság által kiadott okmányában) születési helyként a külföldi helységnév mellett — ha ismert — járulékosan (zárójelben) a magyar elnevezést is feltüntetik, az ország nevével együtt. Az indítványozó véleménye szerint az adott ország és a külföldi település idegen nyelvű megjelölését el kell hagyni, ha a magyar közigazgatás hatálya valaha is kiterjedt a születés helyeként anyakönyvezett helységre, feltéve, hogy a helység magyar elnevezése ismert. Az indítványozó szerint az idegen nyelvű helységnév, és az adott ország nevének feltüntetése a külföldi születésű bevándorolt, honosított, visszahonosított magyar állampolgárok esetében hátrányos megkülönböztetésre alkal- 1999/106. szám mas a többi (a Magyar Köztársaság területén született) állampolgárhoz viszonyítva, holott az egyenjogúságot, az „egyenrangúságot” az Alkotmány garantálja. Az indítvány szerint a hátrányos megkülönböztetésre sor kerül(het) akár közvetlenül, akár közvetve is a hatóságok részéről, de a mindennapi érintkezés során is (különös tekintettel a munkahelyen, a közhivatalokban). Az indítványozó szerint a Magyar Köztársaságban a magyar nyelv a hivatalos, ezért — amennyiben a helységnévnek van magyar megfelelője — a magyar nyelvű elnevezést kellene használni. A visszamenőleges hatályú megsemmisítést az indítványozó azért kéri, hogy a korábban bevándorolt és magyar állampolgárságot szerzett személyekre is kiterjedhessen az általa javasolt megoldás, azaz a személyi igazolványból ne lehessen megállapítani azt a tényt, hogy valaki az országon belül vagy kívül született. II. Az Alkotmánynak az indítvánnyal érintett rendelkezései:

Source: https://magyarkozlony.hu/hivatalos-lapok/4177df3de57542a8442292dcc16bc2f07980889a/dokumentumok/d17923cfc9b8df4fd93a7f36ab86aa7f6dcc4715/letoltes